eṣa vaí prāṇastámetā́ bibhrati yátprāṇam bíbhrati tásmātprāṇabhŕ̥ta íti na táthā kuryādeṣó 'haivá prāṇo yá eṣá hiraṇmáyaḥ púruṣastásya tváyámātmā yā́vadidámabhyáyámagnirvíhitastadyáddhāsyaitā áṅga nā̀bhiprāpnuyúḥ prāṇó hāsya tadáṅgaṃ nā̀bhiprā́pnuyādyádu vaí prāṇó 'ṅgaṃ nā̀bhiprāpnóti śúṣyati vā vai tanmlā́yati vā tásmādenāḥ pariśrítsvevòpārpyópadadhyādátha ya mádhya upadádhāti tā́bhirasyaiṣá ātmā́ pūrṇastā́ u evaìtásmādánantarhitāḥ